Axxam n leqbayel zik, uqbel ad kumaṣin ad d- ksen akal iṣeḥhan ad muqlen ad weṭtin akalnni, ad uqmen akal-nni, ad uqmen win n uxxam, ad ɣezzen lsas imir-nni, mi xedmen tissi n weẓru ad as- d-ggen s wakal, ttextirin-t ttextirin-d akal azewwaɣ yettɣaṛ mliḥ yeǧhed, melmi kfan lsas-nni, ad kumaṣin ad xdemen leṣwar s-ṭṭub,ṭṭuxedmen lelwaḥ, yiwen sya wayeḍ sya, ɣer daxel ad ggaren akal, ttextirin-d ad sxedmen aka lazewwaɣ, llan wigad i ttaran icuḍaḍ iḥeḍmen, tiṣeḍwa n uzemmur rennun-ten ; ggaren akal ttedzen-t, ad dzen, alamma ččuren lelwaḥ-nni ad ten-ǧǧen akken, azekka-nni quren ad aten-id-fsin ad d- rnun ad Salin akal wayeḍ, ad rnun ad as-xdmen lelwaḥ-nni tayeḍ-nni, ad rnun kifkif ; ad heggin akal, llan wigad i as-ixedmen xilla ; aṭas aẓru arqiqan iwakken-nni ad xelḍen akken ad yiǧhid, akken akken ad d- zzin akk i tzeqqa-nni ara bnun akken, mi wḍen kfan-tt-id akk, llan wigad i ttheggin ad xdmen taɛrict ad xedmen isulas i tlemmast n lḥiḍ, waḥed snat lmitrat umbeɛd ad as-rnun lelwaḥ, llan wigad i ttheggin xedmen tani adaynin, wigad i ttheggin xedmen akka id d -nniɣ adaynin i dbayeb, sader n lbab n uxxam-nni ikessar, ur ttaǧǧan ara lewhi bab n uxxam-nni n tzeqqa ukessar, sexdamen-t d adaynin i dbayeb-nsen, swa d tayuga swa d tafunast ixeddmen din .